Kellele antakse, sellelt ka nõutakse. Selline loogika kehtib ka Kõrgemas Sõjakoolis. On mõeldamatu, et kadett juurdleks hommiku­ti selle üle, kas minna loengusse või mitte. Koolis käimist käsitletakse kui teenistust, millest tulenevalt on osalemine kõikides loengutes ja kõigil harjutustel kohustus­lik. Kõrgemas Sõjakoolis õppimine eeldab kadettidelt mõõdukust ja seda just oma õhtuse vaba aja sisustamisel. Põhikursuse edukas läbimine nõuab tulevastelt ohvitse­ridelt ka teatavate isikuomaduste  olemas­olu - kohusetunne, isiklik initsiatiiv, mee­lekindlus ning hea stressitaluvus peavad säilima kogu teenistuse vältel. Põhikur­susel kujundatakse tulevaste ohvitseride väärtushinnangud ning luuakse eeldused nende edasiseks arenguks.